Ραψωδία α

**Τηλέμαχος και Πηνελόπη / Τηλέμαχος και μνηστήρες : Στίχοι 362- 498**

Στίχοι: 362- 410

Ο Τηλέμαχος μετά την αποχώρηση της Αθηνάς από το παλάτι, πηγαίνει να συναντήσει τους Μνηστήρες. Την ίδια στιγμή θα συναντήσει και την μητέρα του, η οποία ακούγοντας το τραγούδι του αοιδού **Φήμιου**, κατεβαίνει από το δωμάτιο της και ζητά να σταματήσει το τραγούδι, γιατί της θυμίζει τον άντρα της. Ο Τηλέμαχος όμως θα της πει ότι δεν είναι σωστό να σταματήσει τον αοιδό και ότι δική της δουλειά δεν είναι να τα βάζει με τους αοιδούς, αλλά να φροντίζει για τις δουλειές του παλατιού και για τις παρακόρες.

Η Πηνελόπη τον ακούει έκπληκτη και επιστρέφει στο δωμάτιο της.

Στίχοι: 411- 498

Ο Τηλέμαχος συναντά τους Μνηστήρες και τους ανακοινώνει με θάρρος και δύναμη, ότι τους διώχνει από το παλάτι, γιατί δεν είναι σωστό να σπαταλούν την περιουσία του πατέρα του. Ένας από τους Μνηστήρες, ο Αντίνοος , θα αντιμιλήσει στον Τηλέμαχο και θα του πει, ότι κάποιος θεός του έδωσε θάρρος για να μιλήσει έτσι. Ο Τηλέμαχος δεν χάνει το θάρρος του και υποστηρίζει ότι απαιτεί να είναι αυτός ο κύριος του παλατιού και να κυβερνά όσα άφησε ο πατέρας του.

Ο Ευρύμαχος, ένας ακόμη από τους Μνηστήρες, θα προσπαθήσει να ηρεμήσει και τους δυο και υποστηρίζει ότι είναι σωστό να κυβερνά ο Τηλέμαχος, αφού είναι ο γιός του βασιλιά. Ρωτά να μάθει για τον ξένο που ήρθε στο παλάτι. Ο Τηλέμαχος απαντά ότι ήταν ο Μέντης, παλιός φίλος, χωρίς όμως να αποκαλύψει τι του είπε. Έπειτα συνεχίζεται το γλέντι.

Τέλος, ο Τηλέμαχος αποσύρεται στα διαμερίσματά του, όπου τον περιποιείται η γριά παραμάνα του, η Ευρύκλεια. Ο ίδιος, άγρυπνος, μελετά όλο το βράδυ το ταξίδι που τον συμβούλεψε η θεά.

**ΧΑΡΑΚΤΗΡΙΣΜΟΙ ΠΡΟΣΩΠΩΝ**

**Πηνελόπη**: Η παρουσία της Πηνελόπης είναι μεγαλόπρεπη κι επιβλητική. Είναι όμορφη,

μυαλωμένη, διακριτική αλλά και υπερήφανη στις κινήσεις και στα λόγια της. Είναι

ευαίσθητη, πιστή κι αφοσιωμένη στο σύντροφό της Οδυσσέα, γεγονός που φαίνεται

από την ταραχή που της προκαλεί το τραγούδι του Φήμιου. Με το θρήνο της

 εκφράζει τη μεγάλη αγάπη που τρέφει για το σύζυγό της. Ακόμη δείχνει

έκπληξη αλλά και σεβασμό στις απόψεις του γιου της. Είναι έξυπνη και νιώθει ότι

ο Τηλέμαχος μεγαλώνει και ωριμάζει, γι' αυτό και δεν αντιδρά στην απότομη

συμπεριφορά του.

**Τηλέμαχος**: Ο Τηλέμαχος εδώ φαίνεται να βγαίνει από ένα λήθαργο. Παρουσιάζεται

θαρρετός και τολμηρός, ώριμος και δυναμικός. Με σταθερότητα εκφράζει τις

απόψεις του, τόσο στην Πηνελόπη όσο και στους μνηστήρες. Η απάντησή του

προς τον Αντίνοο για το βασιλικό αξίωμα καθώς και η απόκρυψη

της πραγματικής ταυτότητας του Μέντη φανερώνουν εξυπνάδα και

ευελιξία. Σε όλη την ενότητα κυριαρχεί η μετάβασή του από την ανωριμότητα στην

ενηλικίωση.

**Αντίνοος :** Είναι ο πιο θρασύς από τους μνηστήρες. Παρουσιάζεται παράλογος, καθώς

κατηγορεί τον Τηλέμαχο για έπαρση, τη στιγμή που αυτός και οι υπόλοιποι

μνηστήρες σπαταλούν αναίσχυντα την ξένη περιουσία.

**Ευρύμαχος**: Είναι ο δεύτερος σε σπουδαιότητα μνηστήρας μετά τον Αντίνοο. Μιλά στον

Τηλέμαχο σε ήπιο τόνο, με διπλωματία, προκειμένου να του αποσπάσει

πληροφορίες για τον ξένο. Πίσω όμως από αυτή τη γλυκύτητα κρύβεται θράσος

και ειρωνεία που φαίνεται στο στίχο 453 όπου αποκαλεί τον Τηλέμαχο «ωραίε και

γενναίε εσύ».

 Ασκήσεις

**1. Να αντιστοιχήσεις τα ονόματα της αριστερής στήλης με τις ιδιότητες τους στην δεξιά στήλη.**

Οδυσσέας Μνηστήρες

Τηλέμαχος Μέντης

Πηνελόπη σύζυγος του Οδυσσέα

Φήμιος γιος του Οδυσσέα

Αθηνά αοιδός

Ευρύμαχος και βασιλιάς της Ιθάκης

Αντίνοος

**2. Να κυκλώσεις μόνο τις φράσεις που είναι σωστές.**

α. Η θεά Αθηνά συμβουλεύει τον Τηλέμαχο να ταξιδέψει στη Πύλο και την Σπάρτη, για να μάθει για τον πατέρα του.

β. Ο Τηλέμαχος δεν θέλει να διώξει τους Μνηστήρες από το παλάτι.

γ. Η Πηνελόπη προστάζει το Φήμιο να σταματήσει το τραγούδι γιατί της θυμίζει τον Οδυσσέα

δ. Ο Τηλέμαχος απειλεί τους Μνηστήρες ότι θα τους τιμωρήσει, αν δεν φύγουν από το παλάτι.

ε. Οι μνηστήρες υποψιάζονται ότι κάποιος θεός βοηθά τον Τηλέμαχο , όταν βλέπουν το θάρρος του

**3. Να χαρακτηρίσετε τα παρακάτω πρόσωπα της ραψωδίας α από αυτούς τους στίχους.**

Τηλέμαχος:

Πηνελόπη:

Ευρύμαχος:

Αντίνοος: